Ivan Jurkovič

**Ivan Jurkovič** (født 1952) er en slovensk prelat, katolsk erkebiskop og diplomat for Den hellige stol.
## Liv og virke
### Prest
Jurkovič ble ordinert til prest av erkebiskop Jože Pogacnik den 29. juni 1977 og inkardinert i erkebispedømmet Ljubljana. Han studerte katolsk teologi ved fakultetet for teologi ved Universitetet i Ljubljana. I 1988 tok han doktorgraden i kanonisk rett. Etter å ha studert ved Det pavelige kirkelige akademi i Roma, gikk han inn i Den hellige stols diplomatiske tjeneste den 1. mai 1984.

Han ble suksessivt postert til nuntiaturene i Sør-Korea (1984–1988), til Colombia (1988–1992) til den pavelige misjon til Den russiske føderasjon (1992–1996) og til Organisasjonen for sikkerhet og samarbeid i Europa (OSSE). Fra 1993 til 1996 underviste han i kanonisk rett ved *St. Thomas Aquinas katolske teologiske kollegium* (senere *St. Thomas' institutt Moskva*). Deretter virket han ved Statssekretariatet.

### Nuntius til Belarus, titulærerkebiskop
I 2001 utnevnte pave Johannes Paul II ham til titulærerkebiskop av *Krbava* og apostolisk nuntius i Belarus. Han ble ordinert til biskop den 6. oktober 2001 i Ljubljana av kardinal Angelo Sodano fra den romerske kurie; medkonsekratorer var Franc Rodé CM, erkebiskop av Ljubljana, og erkebiskop Edmond Y. Farhat, nuntius til Slovenia.

### Nuntius til Ukraina
I 2004 ble han utnevnt til nuntius til Ukraina.
### Nuntius til Russland, og til Usbekistan
19. februar 2011 ble han av pave Benedikt XVI utnevnt til apostolisk nuntius til Russland. Dette ble innledet av et besøk av Russlands president Dmitrij Medvedev til pave Benedikt XVI den 17. februar 2011.  Den 22. juli 2011 ble Jurkovič i tillegg nuntius til Usbekistan.

Jurkovič etterfulgte i Russland den italienske erkebiskop Antonio Mennini.

### Permanent observatør av Den hellige stol ved FNs myndigheter i Genève og til Verdens handelsorganisasjon
Den 13. februar 2016 utnevnte pave Frans ham til permanent observatør av Den hellige stol ved FNs myndigheter i Genève og til Verdens handelsorganisasjon.
### Nuntius til Canada
Den 5. juni 2021 utnevnte pave Frans ham til apostolisk nuntius i Canada; stillingen hadde vært ubesatt siden desember 2020.

Erkebiskop Ivan Jurkovič snakker flytende slovensk, italiensk, engelsk, russisk, spansk, tysk, fransk, kroatisk og ukrainsk.
## Kirkerettslige læremidler på russisk
*«Каноническое право о браке» (Moskva, 1993);
*«Каноническое право о Народе Божием» (Moskva, 1995);
*«Латино–русский словарь терминов и выражений. Кодекс канонического права» (совместно с А. Ковалем, Moskva, 1995);
*«Церковное право о Народе Божием и о браке» (второе издание, Moskva, 2000).
## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène–Charles–Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François–Marie–Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Erkebiskop *Ivan Jurkovič* (1952– ) *2001

## Referanser